BERDINTASUNA - Ayuntamiento de Barañain/Barañaingo Udala HOME
Bulego ordutegia: Astelehen, ostegun eta ostiraletan 8:00etatik 14:00etara.
Arduradun politikoa: Txuma Huarte
Helbidea: Bake plaza z/g.
Telefonoa: 948 26 55 58.
Posta elektronikoa: pio@baranain.com
Egungo gizarte modernoetan oraindik ere ezberdintasuna aurki dezakegu gizon-emakumeen artean, bizitzako esparru orotan. Genero arteko ezberdintasun-gertakari horretan oreka benetakoa eta eraginkorra lortzeko bide luzea daukagu egiteko oraindik; hartara, Barañaingo Udalaren Berdintasunerako Arloak tinko dihardu lanean udalerrian gizon-emakumeen arteko berdintasuna sustatzeko, modu horretan berdintasunak herritar oro zipriztindu dezan, eta bertako administrazioan ere abiarazi dadin berdintasuna. Barañainen bi tresna baliotsu dauzkagu gizon-emakumeen arteko berdintasuna lortzeko:
– Berdintasunerako Udal Batzordea: kontsultarako organoa da, ordezkari politikoek, teknikoek eta agente sozialek osatua, eta egitekoen artean honakoak ditu: udalerriko emakumeen elkarteak ordezkatzea eta bi sexuen arteko berdintasuna sustatzea.
– III. Gizon-emakumeen Berdintasunerako Plana 2011-2014 : lan-dokumentua da, zeinek genero berdintasunaren esparruan udal arloetako jarduera bideratzeko jarraibideak eskaintzen baititu datozen lau urteetarako (2011-2014).
III. Gizon-emakumeen Berdintasunerako Plana 2011-2014
Hona hemen Berdintasunerako Arloaren eginkizunak:
– Burutzea Barañaingo Gizon-emakumeen Berdintasunerako III Plana 2012-2014, haren garapenerako inplikatuta dauden esku-hartze arlo, gizarte eragile eta erakunde ezberdinekin elkarlanean.
– Diseinatzea, bultzatzea eta ebaluatzea nola sartu genero ikuspuntua, pixkanaka, Barañaingo udalaren arlo ezberdinetan.
– Udalaren arlo ezberdinei aholkularitza eskaintzea berdintasunerako printzipioa ezar dezaten haien politika publikoetan zein erabakietan.
– Aldeko ekintzak definitzea, baita aholkularitza eta elkarlana eskaintzea ere haien garapen eta inplementaziorako.
– Diseinatzea eta kudeatzea Sentsibilizazio, informazio eta prestakuntza programak publiko ezberdinentzako.
– Babestea eta bultzatzea emakumeen elkarteen parte-hartze soziala eta politikoa.
– Babestea eta bultzatzea Berdintasunerako Udal Kontseilua, haren garapenean eta egiten dituen proposamenetan.
– Udalerriko gizon-emakumeen arteko ezberdintasunak eta/edo sexu indarkeri egoerak hautematea eta horiek deuseztatzeko baliabide berriak bilatzea.
– Finantzatze iturriak bilatzea, bertako esparruan eta nazionalean, eta arloko baliabideak kudeatzea.
– Jasotzea gizon-emakumeen arteko berdintasunaren gaineko iradokizunak eta proposamenak, udalaren edozein arlotik, herritar, agente sozial zein ekonomikoengandik.
– Genero berdintasuna sustatzea udalerrian, osorik hartuta, gizon-emakumeen arteko berdintasunaren oinarria egiazkoa bihurtu eta gauzatu dadin.
Barañaingo Ahalduntze Eskola
Hezkuntza-proiektua Barañaingo Ikastetxe eta Institutuetan -Hezkidetza: bakerako hezteko modu bat (Tamaina 36Kb).
Hizkuntzaren erabilera ez-sexistarako gida (Tamaina 152Kb).
Tratu onerako kontratuaren koadernoa (Tamaina 719Kb).
Barañain berdintasunaren alde
Tratu txaren biktimen eskubideen dekalogoa